KŐSZEG VÁROS ÖNKORMÁNYZATÁNAK Ikt. szám:

# Városfejlesztési, Idegenforgalmi, Környezetvédelmi és Vagyonügyi Bizottsága

**JEGYZŐKÖNYV**

***Készült***: 2021. augusztus 25.-én 14 óra 00 perctől a Városháza 101 -es tanácskozótermében a Városfejlesztési, Idegenforgalmi, Környezetvédelmi és Vagyonügyi Bizottság nyilvános üléséről.

***Jelen vannak***: Kiss Péter, Gerencsér Attila, Harkai Norbert, Rába Kálmán, Takácsné Varga Ágnes, Gelencsér Júlia, Stampf Ervin, Illés Péter (8fő)

***Meghívottak:*** Dr, Zalán Gábor jegyző, Dr. Nagy Edina aljegyző, Németh Ildikó osztályvezető, Cserkútiné Stipsics Edina osztályvezető, Kovács-Mezei Virág osztályvezető, Kovács István Kft. igazgató, Bertók Sándor főépítész, valamint Soós Levente a Jégpálya beszámoló napirend kapcsán.

Kiss Péter bizottsági elnök üdvözli az egybegyűlteket, ismerteti, hogy a bizottság 8 fővel határozatképes, valamint egy rendkívüli 11.-dik napirendi pont tárgyalását is beiktatja.

Dr. Zalán Gábor jegyző kéri, hogy ha Básthy Béla polgármester úr megérkezik, vegyék előre a 11.-dik rendkívüli napirendi pontot. Kiss Péter jelzi, hogy Harsányi Zsolt nem tud jelen lenni a mai ülésen.

Az elnök szavazásra teszi fel a napirendet, melyet a bizottság **8 igen** szavazattal elfogad:

**Napirend:**

1. **Beszámoló a jégpálya működéséről, ingatlanhasználatáról**

Előterjesztő: Soós Attila ingatlanhasználó

1. **A Lóránt Gyula utcai új köztemetővel kapcsolatos rendezési tervmódosítás**

Előadó a polgármester nevében: Bertók Sándor főépítész.

1. **A Kőszegi Városüzemeltető és Kommunális Szolgáltató Nonprofit Kft. részére a működési keretösszeg megemelése**

Előadó a polgármester nevében: Cserkutiné Stipsics Edina pénzügyi és gazdálkodási osztályvezető

1. **A Kőszeg, 6896 hrsz.-ú ingatlan belterületbe vonása**

Előadó a polgármester nevében: Németh Ildikó városüzemeltetési osztályvezető

1. **Tájékoztató a vagyonhasznosítás időarányos teljesítéséről**

Előadó a polgármester nevében: Németh Ildikó városüzemeltetési osztályvezető

1. **Javaslat a Kőszeg, 0205/15 hrsz.-ú közút elnevezésére**

Előadó a polgármester nevében: Németh Ildikó városüzemeltetési osztályvezető

1. **A VASIVÍZ Zrt. ivóvíz és szennyvíz ágazatra vonatkozó Gördülő Fejlesztési Tervének** **jóváhagyása**

Előadó a polgármester nevében: Németh Ildikó városüzemeltetési osztályvezető

1. **Kőszeg, Rákóczi F. u. 10. sz. társasház közös helyiségének megszüntetésével kapcsolatos döntések**

Előadó a polgármester nevében: Németh Ildikó városüzemeltetési osztályvezető

1. **Kőszeg, Erdő utcai ingatlan vízellátásával kapcsolatos döntések meghozatala**

Előadó a polgármester nevében: Németh Ildikó városüzemeltetési osztályvezető

1. **A Szombathelyi Egyházmegye síráthelyezési kérelme**

Előadó a polgármester nevében: Németh Ildikó városüzemeltetési osztályvezető

1. **Rendkívüli napirendi pont: „Lomilottó” elnevezésű nyereményjáték ismertetése**

Előadó: Básthy Béla Polgármester

1. **napirendi pont**

**Beszámoló a jégpálya működéséről, ingatlanhasználatáról**

**Soós Levente a fia képviseli a beszámoló alatt Soós Attilát.**

**Kiss Péter** köszöni a beszámoló anyagot, sajnos úgy látja, hogy a kezdeti fellángolás után stagnál a hely látogatottsága. Sok szerencsét kíván a továbbiakban.

**Takácsné Varga Ágnes:** Tanácsolja, hogy a Kőszeg és Vidékében és a közösségi oldalakon is legyen meghirdetve a közönségkorcsolya lehetősége is. Álláspontja szerint a nyilvános korcsolyázás lehetősége csökkent a megnyitás óta ezért az erre nyitvaálló időt konkretizálni kéne, lehetne egy előre lefixált időpont is a kiszámíthatóság miatt.

**Soós Levente**: Dolgoznak azon, hogy állandó nyitvatartás legyen, de sok a jégkorongos tevékenység, amivel nehéz összeegyeztetni.

**Illés Péter:** Kezdetektől fogva drukkolt a pálya megvalósulásáért, sok iskolás is ment, lehetne nekik 1-1 délelőttöt adni.

**Soós Levente**: Már megvan, hogy mikor melyik osztály megy, és vannak már példák erre.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatot.

**A szavazás eredménye: egyhangú - 8 igen szavazat**

**5/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy az UNICUM Kft. jégpálya működéséről, ingatlan használatáról szóló beszámolóját fogadja el.

Felelős a közlésért: Kiss Péter bizottsági elnök

Határidő: képviselő-testületi ülés

Básthy Béla polgármester Úr megérkezett a terembe. Ezután Kis Péter átadja neki a szót és előre veszi a 11.-dik napirendi pontot

1. **napirendi pont**

**„Lomi Lottó” nyereményjáték ismertetése**

**Básthy Béla:** A bizottság kiemelt feladata a környezetvédelem, illetve más üléseken is foglalkoznak a hulladékkezeléssel és a lakossági környezettudatos magatartás problémájával. A városnak magas költséget okoz, hogy nem megfelelő helyre ürítik a szemetet, azon kívül a városképet is rontja, pedig sok hulladék ingyenesen elhelyezhető lenne a hulladékudvarban is. A „Lomi lottó” játék motiváció lenne a lakosság számára, büntetés helyett díjazni azokat, akik igénybe veszik a Hulladékudvar szolgáltatásait. Sorsolással jutnának hozzá értékes vásárlási utalványokhoz hónapról-hónapra a helyi boltok által (Coop, Tesco). Sorszámos sorsolás lenne, GDPR adatkezelés miatt volt pár nehézség, hogy csak a sorszámot kelljen kezelni, és ne a személyes adatokat. Természetesen, aki hozzájárul, hogy nyilvánosságra hozzák a nevét, annak nyilvánosságra hozzák. Költségvetésbe belefér, külön forrásból nem kell fedezni.

**Kiss Péter** visszaemlékszik, milyen sok időbe telt összehozni ezt a nyereményjátékot, és bízik benne, hogy javuló tendencia lesz. Mivel a lakosságnak már kevés a hulladékgyűjtő sziget.

**Gelencsér Attila:** Szeptember 15-tel indul a játék, mikor lesz az első sorsolás?

**Básthy Béla**: Október elején kerül sor az első sorsolásra, mivel ez nem egész hónap könnyebben lehet nyerni.

**Harkai Norbert**: Csatlakozik a szkeptikusok táborához. Végig futtattja, hogy sok körülmény miatt lehet problémás, honnan szereznek utánfutót stb. Javasolja, hogy védjék le az ötletet. Támogatja, de kicsit fél tőle. Véleménye szerint ettől függetlenül megkéne büntetni, aki nem jó helyre rakja.

**Básthy Béla**: Nem gondolja, hogy az megoldaná a problémát, de bizonyos szintet elérve ezzel talán kevesebb összeget kell a lomtalanításra fordítani.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatot.

**A szavazás eredménye: egyhangú - 8 igen szavazat**

**6/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy a „Lomi lottó” elnevezésű nyereményjáték bevezetését támogassa és egyúttal a Nyereményjáték szabályzatot a melléklet szerinti tartalommal fogadja el.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

**A Lóránt Gyula utcai új köztemetővel kapcsolatos rendezési tervmódosítás**

**Bertók Sándor Főépítész**: A jelenlegi temető üzemeltetésével kapcsolatban az ANTSZ folyamatosan jelzi a telítettség problémáját, ezért is szükséges és szeretné a város az új temető megvalósulását.

Már 20 éve a Lóránt Gyula utcai területegyüttes lett kijelölve az új temető létesítésére, de eddig nem volt forrás a kialakítására. A város az elmúlt év végén 800 millió Ft összegű támogatást nyert a projekt megvalósítására, ami egyrészről sok másrészről kevés. A jelenlegi rendezési tervben kijelölt területének kb. 1/4.-ét lehetne beépíteni ebből a pénzből. Erre a csökkentett területre tervezés szempontjából több pont is felülvizsgálatra került, egyrészt az előírt 80%-os zöldfelület előírás. Általánosságban elmondható, hogy sírok nagy része le van fedve és folyamatosan változnak a temetkezési szokások is, ezért ez nem egzakt, mivel a temető törvény szerint maximum 65% foglalhatják el a sírok. Ültetési kötelezettség mikor ez a rendezési terv készült, 20 évvel ezelőtt megállta a helyét. Megközelítését pedig jelenleg a Lóránt Gyula utcáról lehetne megoldani, mivel a Rendezési Terven kiszabályozott Cáki út jelenleg még nem épült ki. Az épületmagasság 4,5 m-en szerepel jelenleg, viszont a ravatalozó épületénél 6m magassággal kell számolni, így itt is módosítás szükséges.

Mivel Rendezési Terv módosítása már megindult 3 témában (IMCS, M87, Zsinagóga), így ezekkel egy eljárásban el lehetne fogadtatni, hogy utolérje ezt másik három eljárást. A szeptemberi testületi ülésen elfogadható lenne a módosítás.

**Illés Péter:** Sírok jellegének változása okozza a 80%.-os zöld terület csökkenést?

**Bertók Sándor**: Nem, mert az OTÉK 40 %.-ban határozza meg. Kérdés, hogy egy temetőnél mit jelent a zöldfelületet. Jelenlegi terület ¼.-ét tudjuk jelenleg beépíteni. Mivel megváltoztak a temetkezési szokások urnás -koporsós 70-30 % arányban. A sírok max. az összterület 65%-kát foglalhatják el.

**Harkai Norbert:** A Lóránt Gyula utca lakóinak problémáját ismerve, ez az utca nagyon igénybe lesz véve, így az utcával is célszerű lenne kezdeni valamit. Az utca felújítása bele van-e foglalva ebbe a fejlesztésbe?

**Bertók Sándor:** A 800 millió Ft az célzott, a temetőhöz kapcsolódó beruházások lettek kalkulálva, nem alszámolható az utca felújítása. Sokknak tűnik ez az összeg, de ebbe úgy gondolja nem fér bele. Foglalkozni fogunk vele, mivel ez generálja majd a fejlesztés többi részét. A főbejárat hosszú távon nem a Lóránt Gyula utca felől lenne, hanem az elkerülő út mellett, ezért is kell a rendezési tervet módosítani.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

**Szavazás eredménye: I-es határozati javaslat: egyhangú - 8 igen**

**II-es határozat javaslat: egyhangú - 8 igen**

Básthy Béla elhagyta az üléstermet.

**7/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy kiemelt fejlesztési területté nyilváníttassa a többségében tulajdonát képező Lóránt Gyula utcai új temető-területet (azaz a Kőszeg, 0195/10-16 Hrsz telkeket) annak érdekében, hogy a tervezett fejlesztések költséghatékony megvalósítása érdekében a rendezési terv szükséges módosítása elvégzésre kerülhessen.

Felelős a közlésért: Kiss Péter bizottsági elnök

Határidő: képviselő-testületi ülés

**8/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, kérje fel a Polgármestert, hogy a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 42. §-ának megfelelő tárgyalásos eljárás során készíttesse el a településrendezési eszköz módosítását a Lóránt Gyula utcai új temető-terület (azaz a Kőszeg, 0195/10-16 Hrsz telkek) vonatkozásában, és a kidolgozott tervet elfogadásra terjessze a Képviselő-testület elé.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

**A Kőszegi Városüzemeltető és Kommunális Szolgáltató Nonprofit Kft. részére a működési keretösszeg megemelése**

**Cserkutiné Stipsics Edina:** Ismerteti, hogy a Kőszegi Városüzemeltető és Kommunális Szolgáltató Nonprofit Kft. részére 24 000 000-Ft működési keretösszeg megemelését szeretné, mivel a TOP pályázatoknak köszönhetően növekedtek a zöld területek, amik többletgondozást igényelnek, hogy azok megőrizzék létesítéskori állapotukat

**Kovács István Kft. vezető:** Indokolja a nagy zöldfelület mennyiség mivel a pályázatoknak köszönhetően megháromszorozódott a karban tartandó területek száma, amire nincs elég munkaerő.

Ez miatt tolódott pár munkálat (veszélyes fák kivágása), ehhez külső vállalkozó igénybevételére lesz szükség, amelyeket nem tudnak elvégezni. Ültetvények növekedése (Szabó Szőlő), melynek kézi munkaerőigénye van. Mivel az önkormányzati területeknél is elvárják ezt a gondosságot, kapacitás és forráshiány miatt korlátozott mértékben állt rendelkezésre és elvégzésre.

**Kiss Péter:** Kézi munkaerőhiány miatt aggódik.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

**Szavazás eredménye: 8 igen, Egyhangúlag elfogadták a testület.**

**9/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy a 2021. évi költségvetésén belül járul hozzá az alábbi átcsoportosításhoz: a 2021. évi költségvetésének dologi előirányzatát 24 000 000 Ft-tal emelje meg a Kőszegi Városüzemeltető és Szolgáltató Nonprofit Kft. működési keretét, a tartalék előirányzatát 24 000 000 Ft-tal lecsökkenti.

Felelős a közlésért: Kiss Péter bizottsági elnök

Határidő: képviselő-testületi ülés

1. **mapirendi pont**

**A Kőszeg, 6896 hrsz.-ú ingatlan belterületbe vonása**

**Németh Ildikó osztályvezető asszony**: Ismerteti az előterjesztésben a belterületbe vonási kérelmet, egy a már HÉSZ szerint belterületi határon belüli ingatlan esetén.

**Kiss Péter**: Ilyennel mindig találkozunk. önkormányzatnak kel intézni.

**Stampf Ervin**: Itt írja, hogy a kérelmező vállalja a felmerülő költségeket, de csak az eljárási díjat? Vagy a közművesített is.

**Németh Ildikó:** Csak az eljárással kapcsolatosakat, munkarészek elkészítése stb.

**Kiss Péter:** Ez már belterületbe vont, építésre szánt terület.

**Németh Ildikó**: Ez már csak a földhivatal felé egy átvezetés.

**Kiss Péter**: 2000.-es évek óta nem lehet újakat bevonni.

**Stampf Ervin**: Itt az a baj, hogy gyakorlatilag az Önkormányzat beszáll a megvalósításba.

**Kiss Péter**: 2000-es években ez volt a lényeg, hogy ezek a személyek megvegyék az olcsó telkeket, amit aztán belterületbe vonás után drágán árultak.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatot.

**Szavazás eredménye: 2 Nem 6 igen**

**10/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek a Kőszeg, 6896 hrsz-ú zártkerti művelés alól kivett terület belterületbe vonását azt követően, hogy a Helyi Építési Szabályzatnak megfelelő telekmegosztás megtörténik és a tulajdonos a belterületbe vonással kapcsolatban felmerülő költségeket vállalja.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

**Tájékoztató a vagyonhasznosítás időarányos teljesítéséről**

**Németh Ildikó:** 2021. január 1.-töl június 30.-ig terjedő időszakra készült a tájékoztató. Az év elején a költségvetésben előirányzott bevételek közül lakások esetében mondható, hogy teljesült a bevétel.

**Rába Kálmán és Harkai Norbert**: Sérelmezi a Bécsi kapu Értterem eladását, mivel az minősíti a várost, ahelyett, hogy bérbe adható lenne és város folyamatos bevételt remélne, egy idegen vevő húzna hasznot belőle.

Mivel kérdés és hozzászólás nem hangzik el, a bizottsági elnök szavazásra teszi fel a határozati javaslatot.

**Szavazás eredménye: 2 Nem 6 igen**

**11/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek 2021. évi vagyonhasznosítási terv időarányos teljesítéséről szóló tájékoztató elfogadását.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

**Javaslat a Kőszeg, 0205/15 hrsz.-ú közút elnevezésére**

**Németh Ildikó:** Elmondja, hogy ingatlan címkijelölés tárgyában megkeresték az önkormányzatot a terület tulajdonosai, ehhez szükséges az előtte lévő közút elnevezése, mivel annak még nincs neve. A levéltár javaslatot tett az elnevezésre, a kérelmezők is előálltak egy lehetőséggel a „Csiba-Köz” megnevezéssel. A levéltár a helyi viszonyokat figyelembe véve a „Kövecses-közt” javasolja.

**Kiss Péter:** Konstatálja, hogy a levéltár megfelelő nevet adott a közútnak, és a tulajdonosok által javasolt név pedig még élő személyről való elnevezés miatt nem helyén való.

**Harkai Norbert**: Nem tudja a levéltár által javasolt nevet Kőszeghez kötni. Szerinte meg kellett volna kérdezni a lakosságot is.

**Dr. Zalán Gábor:** Elmondja, hogy a rendelet alapján 15 napra kifüggesztésre kerül a bizottság által elfogadott név, és az idő alatt a lakosság észrevételt tehet.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatot.

**Szavazás eredménye: egyhangú - 8 igen**

**12/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága Kőszeg Város Önkormányzata Képviselő-testületének a kőszegi 0201/15 hrsz-ú közút elnevezésére a „Kövecses Köz” javaslatot teszi.

Felelős: Kiss Péter bizottsági elnök

Határidő: azonnal

1. **napirendi pont**

**A VASIVÍZ Zrt. ivóvíz és szennyvíz ágazatra vonatkozó Gördülő Fejlesztési Tervének jóváhagyása**

**Németh Ildikó osztályvezető asszony**: A VasiVíz Zrt. a korábbi évekhez hasonlóan elkészítette az ivóvíz és csatornahálózatra vonatkozó gördülő fejlesztési terv mindkét részletét, és megküldte jóváhagyásra az érintett önkormányzatoknak, melyet majd a Magyar Energetikai és Közműszabályozási Hivatalhoz kell benyújtani szeptember 30.-ig. A Vasivíz Zrt. kéri, hogy a megküldött terveket szíveskedjenek a testület a források szempontjából megvizsgálni. A tervekben szerepelnek a felújítással érintett útszakaszok is.

**Kiss Péter**: Két ütemben történik vagy miért szerepel a Várkör északi 180 m. kétszer?

**Németh Ildikó:** Az egyik szennyvíz másik ivóvíz.

**Kiss Péter** megjegyzi, hogy a helyreállításokat a Vasivíz részéről sürgetni kéne.

**Németh Ildikó**: Adatszolgáltatást várunk tőlük arra, hogy az elmúlt időszakban mi volt az oka a gyakori csőtöréseknek, mi a tapasztalatuk, álláspontjuk. Természetesen nekik is a bontási rendeletben foglaltak szerint kell eljárni.

**Gerencsér Attila**: Van valami határidejük a helyreállításra?

**Kiss Péter:** Ugyan az, mint a másiknál, csak nem kell előre engedélyt kérni, de utólag be kell, hogy mutassák a helyreállítás megtörténtét.

**Kiss Péter** megjegyzi, hogy az Erdészet elött is katasztrofális állapotok uralkodnak, már 1,5 hónapja.

**Gerencsér Attila**: A Sziget utcai helyreállítás az még nem teljes.

**Kiss Péter**: Az útjaink állapota azért ilyen, mert a Vasivíz Zrt. csőtőrései után nem győzi a Városüzemeltető Kft. helyreállítani

**Kovács István:** 20 cm-ént kéne tömöríteni , egy idő után a rezgés miatt megsüllyed.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

**Szavazás eredménye: egyhangú - 8 igen**

**13/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek a VASIVÍZ Zrt. által készített „Gördülő fejlesztési terv a 2022-2036 időszakra Felújítások és pótlások összefoglaló táblázata, valamint Beruházások összefoglaló táblázata – V001 Szombathely ivóvízellátási rendszer” című dokumentumokat a mellékletben szereplő tartalommal jóváhagyásra.

Felelős a közlésért: Kiss Péter bizottsági elnök

Határidő: képviselő-testületi ülés

**14/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek a VASIVÍZ Zrt. által készített „Gördülő fejlesztési terv a 2022-2036 időszakra Felújítások és pótlások összefoglaló táblázata, valamint Beruházások összefoglaló táblázata – S001 Szombathely szennyvízelvezetési és tisztítási rendszer” című dokumentumokat a mellékletben szereplő tartalommal jóváhagyásra.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

**Kőszeg, Rákóczi F. u. 10. sz. társasház közös helyiségének megszüntetésével kapcsolatos döntések**

**Németh Ildikó osztályvezető asszony**: Rákóczi F. utcai társasház egyik társtulajdonosa vételi szándékot nyújtott be az Alapító okiratban közös használatban lévő 26m2-es helyiségre.

A kérelmező megkapta a többi tulajdonostárs hozzájárulását azzal, hogy az értékesítőből befolyt összeget a társasház felújítási alapjába kerülne, amelyből később tetőcserét, és homlokzatfelújítást hajtanának végre. Szükséges a Társasházi alapító okirat módosítása, ehhez szükséges a tulajdonostársak egyhangú határozata.

**Harkai Norbert:** Ha többi lakó aláírta akkor helyes döntésnek tűnhet, de a jövőre nézve lehet, hogy hiányozni fog, mivel a közös helyiségekre szükség van, illene megtartani. Az előterjesztésbe szerepel a padlástér, ez csak úgy hozzá lett csak úgy csatolva a lakáshoz?

**Németh Ildikó:** Nem, már tavalyi évben megtörtént, mivel a házban egyetlen önkormányzati bérlakáson keresztül lehetett csak megközelíteni a padlásteret, akkor még a társasház közös tulajdonát képezte, nem tudott senki felmenni, ezért módosításra került az alapító okirat.

**Kiss Péter:** Ez egy udvarral rendelkező társasház, nem egyből az utcára lépnek ki a lakók. Ez egy speciális eset. Nem olyan, mint a lakótelep, hogy kimegy az ember és az utcán vagyunk. Nem látom semmi olyat, ami indokolná, hogy ne járuljunk hozzá.

**Harkai Norbert:** Nekem úgy tűnik, hogy gyorsan a vételi szándékkal meggyőzte a többieket, hogy ebből a pénzből a tetőt meg lehet csináltatni ez hirtelen elhamarkodott döntés, a lakók részéről. A város részéről ezt nem támogatom.

**Takácsné Varga Ágnes:** Megnézi az alaprajzot és konstatálja, hogy minden lakáshoz van tároló.

**Kiss Péter** ez régen szükséglakás volt átlett minősítve

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatot.

**Szavazás eredménye: 1 nem 7 igen**

**15/2021. (VIII.25.) számú határozat:**

1. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja a Képviselő-testületnek, hogy járuljon hozzá a Kőszeg, Rákóczi F. u. 10. társasház Alapító Okiratában közös tulajdonban lévő XXVI. jelű egyéb helyiség értékesítéséhez azzal, hogy az értékbecslésben a helyiségre megállapított 1.380.000, -Ft piaci érték önkormányzati 188/1000 tulajdoni hányadára eső 259.440, -Ft összeg a társasház felújítási alapjába kerül befizetésre. A helyiség értékesítésére vonatkozó adásvétel lebonyolítása, az Alapító okirat módosítása, valamint a jogügylettel kapcsolatban felmerült valamennyi költség viselése a kérelmezőt terheli.
2. Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága felhatalmazza a polgármestert az értékesítés során keletkezett dokumentumok aláírására.

Felelős a közlésért: Kiss Péter bizottsági elnök

Határidő: képviselő-testületi ülés

1. **napirendi pont**

**Kőszeg, Erdő utcai ingatlan vízellátásával kapcsolatos döntések meghozatala**

**Németh Ildikó**: Erdő utcai ingatlan egyik tulajdonosa fordult segítségért az önkormányzathoz, ivóvíz ellátásuk megoldása érdekében, mivel jelenleg nincs kiépítve az ivóvíz gerincvezeték. Engedélyezési terv 5 vízbekötéssel számolt, mivel ezen a területen öt ingatlan található, jelenleg csak a kérelmező kívánna rácsatlakozni a gerincvezetékre. A kérelmező az összeg felében tudna részt vallani, az önkormányzat végeztetné a beruházást. Fennmaradó összeg biztosítható lenne a 2021-es költségvetés tartalék terhére.

**Kiss Péter**: Nem lehetne megelőlegezni, és ha a többiek rácsatlakoznának arányosan kifizetnék a hozzájárulást. Régen az E.-on nál igy működött

**dr. Zalán Gábor:** A mi szabályzatunk, amelyben a közmű és úthozzájárulás van szabályozva, csak az újonnan beépítésre kerülő területekre van, Több egyedi eljárást találtunk más településekre. Általános szabályt ilyen esetekre nehéz megfogalmazni, mivel nem tudjuk a domborzati viszonyokat, így egyedi megoldással kezelhető, ha több igény is lenne a rákötésre akár pozitív mérleggel is kijöhet az Önkormányzat, és a többi rákötésnél is ellehetne kérni az egy főre eső hozzájárulást.

Járási hivatal kötelezheti a többi lakót - akik most nem akarnak beszállni a fejlesztésbe a rákötésre -azonban, ha bizonyítást nyer, hogy nekik magas költséggel járna ez a megoldás akkor a Járási Hivatal megsemmisítheti a kötelezést elrendelő határozatot. Így nem lehet a lakókat kényszeríteni, ha a többieknek máshogy megoldott a vízkivétel és nem jöttek korábban a városhoz. A régi lakosokat nem fogjuk tudni kötelezhetjük, de az újaknak lehet mondani, hogy egy bekötés ebben az utcában ennyibe kerül.

**Kiss Péter**: Ebben az esetben mi is járhatnánk így el ebben az esetben. Ezt, amit most mondtál, ehhez tartanám magam, ha teszünk bele pénzt és valamikor visszajön én addig nem adnám át tulajdon jogilag VasiVíz Zrt.-nek, mivel utána nem lehet pénzt kérni. Mivel a tervezés is egy gesztus részünkről, meg a lebonyolítás.

**Németh Ildikó:** Bármilyen rákötés esetén a Vasivíz hozzánk irányítja a kérelmezőt, így átadható üzemeltetésre a szolgáltatónak.

**Harkai Norbert:** Minden beruházás érték növelő, ha meglesz az infrastruktúra, mindenki rá fog kötni.

**Kiss Péter** javasolja, hogy ne fogadják el az előterjesztést, bizottság nem támogatja, hogy 50% -kát finanszírozzak.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatot.

**Szavazás eredménye: 8 nem szavazat**

1. **napirendi pont**

**A Szombathelyi Egyházmegye síráthelyezési kérelme**

**Németh Ildikó osztályvezetőasszony:** Ismerteti az előterjesztésben foglaltakat. Egyházmegye részéről érkező megkeresésben a Kápolna felújítás miatt síráthelyezésről lenne szó. Valamint két sírkő ideiglenes áthelyezéséről.

**Harkai Norbert**: Hozzátartozók tudnak -e róla?

**Németh Ildikó:** Természetesen már korábban a hivatal is felvette velük a kapcsolatot és most az Egyházmegye is.

Mivel több kérdés és hozzászólás nem hangzik el, a bizottsági elnök szavazásra teszi fel a határozati javaslatokat.

**Szavazás eredménye: I. határozatjavaslat egyhangú -8 igen.**

**II. határozatjavaslat egyhangú -8 igen.**

**III. határozatjavaslat egyhangú - 8 igen.**

**16/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja hogy a Képviselő-testület járuljon hozzá , hogy a kőszegi római katolikus egyházi épületek felújítására elnyert támogatás kedvezményezettje, a Szombathely Egyházmegye által a Kőszeg, 3525 hrsz-ú temetőben lévő Szent Vér kápolna környezetében elhelyezkedő B1-19-1 jelű sírhely a hozzátartozók írásbeli hozzájárulásának beszerzését követően a velük előre egyeztetett helyre és módon végleges áthelyezéséhez.

Felelős a közlésért: Kiss Péter bizottsági elnök

Határidő: képviselő-testületi ülés

**17/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja hogy a Képviselő-testület járuljon hozzá a kőszegi római katolikus egyházi épületek felújítására elnyert támogatás kedvezményezettje, a Szombathely Egyházmegye által a Kőszeg, 3525 hrsz-ú temetőben lévő Szent Vér kápolna környezetében elhelyezkedő A1-27-8 jelű sírhely sírköve a hozzátartozók írásbeli hozzájárulásának beszerzését követően a kápolna felújításának időtartamára ideiglenes áthelyezéséhez.

Felelős a közlésért: Kiss Péter bizottsági elnök

Határidő: képviselő-testületi ülés

**18/2021. (VIII.25.) számú határozat:**

Kőszeg Város Önkormányzatának Városfejlesztési, Idegenforgalmi, Környezetvédelmi és Vagyonügyi Bizottsága javasolja hogy a Képviselő-testület járuljon hozzá a kőszegi római katolikus egyházi épületek felújítására elnyert támogatás kedvezményezettje, a Szombathely Egyházmegye által a Kőszeg, 3525 hrsz-ú temetőben lévő Szent Vér kápolna környezetében elhelyezkedő „Lenauer” sírkő a hozzátartozók írásbeli hozzájárulásának beszerzését követően a kápolna felújításának időtartamára ideiglenes áthelyezéséhez.

Felelős a közlésért: Kiss Péter bizottsági elnök

Határidő: képviselő-testületi ülés

Más napirendi pont nem lévén az elnök a nyilvános ülést 15 óra 34 perckor berekesztette.

……………………… ………………………………

Kiss Péter elnök Bizottsági tag